
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Διοικητικού Συμβουλίου της Τ.Ε.Ο. Α.Ε 1 

Έγκριση Οργανισμού Εσωτερικής Υπηρεσίας της 
«ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΔΗΜΟΥ ΧΡΥΣΟΥΠΟΛΗΣ (Δ.Ε.Υ.Α.Χ.)».... 2 

Περίτροποποιήσεως και συμπληρώσεωςτου Κανονι¬ 
σμού Λειτουργίας, του Εκκλησιαστικού Ιδρύματος 
υπό την επωνυμίαν «ΒΡΕΦΟΝΗΠΙΑΚΟΣ ΣΤΑΘΜΟΣ 
ΙΕΡΟΥ ΝΑΟΥ ΑΓΙΑΣ ΜΑΡΙΝΗΣ ΗΛΙΟΥΠΟΛΕΩΣ «Η 
ΑΓΙΑ ΜΑΡΙΝΑ» ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗ¬ 
ΝΩΝ» . 3 


ΑΠΟΦΑΣΕΙ Σ 

Αριθ.Δ16γ/012/442/Γ (1) 

Συγκρότηση Διοικητικού Συμβουλίου της Τ.Ε.Ο. Α.Ε. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1 & 2 του άρθρου 16 σε συν¬ 
δυασμό με τις διατάξεις της παρ. 1 του άρθρου 9 του Ν. 
2938/2001 (ΦΕΚ 178/Α/6.8.2001). 

2. Τις διατάξειςτου αρ. 6του Ν. 2839/2000 (ΦΕΚ 196/Α/ 
12.9.2000). 

3. Τις διατάξεις του νέου άρθρου 29Α του Ν. 1558/85 
«Κυβέρνηση και Κυβερνητικά όργανα» (ΦΕΚ 137/Α/85) 
που προστέθηκε στον παραπάνω νόμο με τις διατάξεις 
του άρθρου 27 του Ν. 2081/92 και τροποποιήθηκε με τον 
Ν. 2469/1997 (ΦΕΚ 33/Α/14.3.1997) και του γεγονότος ότι 
από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού της ΤΕΟ Α.Ε, σ’ αυτό το στάδιο. 

4. Το αρ. Δ16γ/0/9/396/13.8.2001 έγγραφό μας. 

5. Το αρ. 41/20.8.2001 έγγραφο του Συλλόγου Υπαλλή¬ 
λων του ΤΕΟ. 

6. Τα αρ. 5500.01.039/3228/24.8.2001 και 5500.00.039/ 
3248/Ξ/6.9.2001 έγγραφα της ΟΚΕ. 

7. Τοαρ. 2/47978/0025/28.8.2001 έγγραφο του Γ.Λ.Κ. 

8. Την αριθμ. Δ17α/10/30/Φ.2.2.1/23.5.2000 (ΦΕΚ 664/ 


Β/24.5.2000) απόφαση «Ανάθεση αρμοδιοτήτων Υπουρ¬ 
γού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Αθαν. 
Αλευρά και Ηλία Ευθυμιόπουλο», αποφασίζουμε: 

Α. Συγκροτούμε το πρώτο Διοικητικό Συμβούλιο της 
Ανώνυμης Εταιρείας Εκμετάλλευσης κα Διαχείρισης Ελ¬ 
ληνικών Αυτοκινητοδρόμων με Διακριτικό τίτλο ΤΕΟ Α.Ε., 
αποτελούμενο από τους: 

1. Σωτηριάδη Ιωάννη, Δικηγόρο ως Πρόεδρο και Διευ- 
θύνοντα Σύμβουλο, κάτοικο Αθηνών, οδός Βουκουρεστί- 
ου 35μεΑ.Δ.Τ. Ν. 058162/1985 από Α.Τ. Γ Αθηνών. 

2. Στρίμπερη Θεόδωρο ως Αντιπρόεδρο και Εντεταλμέ¬ 
νο Σύμβουλο, κάτοικο Αμαρουσίου Αττικής , οδός Ναυα- 
ρίνου 6, με Α.Δ.Τ. Π. 721950/1992 από Α.Τ. Αμαρουσίου. 

3. Νισταζάκη Γεώργιο, Πολιτικό Μηχανικό, κάτοικο Αθη¬ 
νών, οδός Λ. Πορφύρα 15 Άλιμος, με Α.Δ.Τ. 1.049336/ 
12.7.72 ΙΣΤ' Π.Α. Αθηνών, ως μέλος. 

4. Καλκατζή Αγγελική, Πολιτικό Μηχανικό, κάτοικο Αθη¬ 
νών, οδός Πλάτωνος 6, Ν. Πεντέλη, με Α.Δ.Τ. Ξ. 
099984/23.7.87του Ζ' Π.Α. Αθηνών, ως μέλος. 

5. Κατερίνα Δημαρόγκωνα - Μανιάτη ως μέλος, κάτοικο 
Αθηνών, οδός Σαριπόλου αρ. 10, με Α.Δ.Τ Ξ/435356/1989 
Τ.Α. Ψυχικού. 

6. Αλτάνη Στέφανο, εκπρόσωπο των εργαζομένων της 
ΤΕΟ Α. Ε., ως τακτικό μέλος, κάτοικο Αθηνών, οδός Τζι- 
βανοπούλου 2-6 με Α.Δ.Τ. Ξ. 531135/1988 Θ' Α.Τ. 
Θεσ/κης, με αναπληρωτή του τον Μπέλλη Ιωάννη, κάτοι¬ 
κο Θεσσαλονίκης, οδός Πόντου 4 (Σικεώνα) με Α.Δ.Τ. Σ. 
765112/99 Α.τ. Νεάπολης Θεσσαλονίκης. 

7. Τσίγκο Γεώργιο επίσης εκπρόσωπο των εργαζομένων 
της ΤΕΟ Α.Ε. ως τακτικό μέλος, κάτοικο Αθηνών, οδός 
Σκιάθου 32-34 με Α.Δ.Τ. Τ.506002/1999 από Α.Τ. Κολω- 
νού., με αναπληρωτή του τον Κοεμτζή Παναγιώτη, κάτοι¬ 
κο Αιγινίου Πιερίας, οδός Μεγ. Αλεξάνδρου 8, με Α.Δ.Τ. 
Τ.449189/1999 από Α.Τ. Αιγινίου. 

8. Σπίρτζη Χρήστο του Παναγιώτη, Πολ. Μηχ., ως εκ¬ 
πρόσωπο της ΟΚΕ, κάτοικο Αθηνών, οδός Σοφίας Σλήμαν 
13 Αμπελόκηποι με Α.Δ.Τ. Ν. 083774/1984 Λ' Παρ/μα 
Ασφαλείας Αθηνών, με αναπληρωτή του τον Χαράλαμπο 
Φωτόπουλο, κάτοικο Αθηνών, οδός Ιουλιανού 51-53 με 
Α.Δ.Τ. Ν. 023091/10.3.87 από το Δ' Παρ/μα Ασφαλείας 
Αθηνών. 

9. Μπαλαντίνα Ιωάννη, Διευθυντή Διοικητικού του Γ.Λ.Κ. 
ως εκπρόσωπο του Γ.Λ.Κ., με αναπληρωτή του την Ελένη 

Μυλωνά, υπάλληλο του κλάδου ΠΕ Δημοσιονομικών του 
Γ.Λ.Κ. 

Β. Το εν λόγω Διοικητικό Συμβούλιο θα διοικήσει την 
ΤΕΟ Α.Ε. μέχρι την εκλογή νέου Διοικητικού Συμβουλίου, 
από την πρώτη τακτική γενική συνέλευσή της, που θα συ¬ 
γκληθεί μετά το τέλος της πρώτης εταιρικής χρήσης σύμ¬ 
φωνα με τις διατάξεις του Κ.Ν 2190/1920. Η θητεία του 
πρώτου Διοικητικού Συμβουλίου, μπορείναπαραταθείμε 
απόφαση του Υπουργού Περιβάλλοντος, Χωροταξίας και 
Δημοσίων Έργων, για μια ακόμη εταιρική χρήση, αν δεν 
έχουν ολοκληρωθεί οι διαδικασίες κατάρτισης των κανο¬ 
νισμών έργων, μελετών και προμηθειών του Γενικού Κα¬ 
νονισμού Προσωπικού, του Κανονισμού Εσωτερικής Ορ¬ 
γάνωσης και Λειτουργίας, του Κανονισμού Υπηρεσιών, η 
προκήρυξη της θέσης του Διευθύνοντος Συμβούλου και 
η απογραφή της περιουσίας της ΤΕΟ Α.Ε , όπωςπροβλέ- 
πονται στο νόμο 2938/2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2001 

Ο ΥΦΥΠΟΥΡΓΟΣ 

Α. ΑΛΕΥΡΑΣ 
-♦- 

Αριθ. 6760 (2) 

Έγκριση Οργανισμού Εσωτερικής Υπηρεσίας της «ΔΗ¬ 
ΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ-ΑΠΟΧΕΤΕΥΣΗΣ 
ΔΗΜΟΥ ΧΡΥΣΟΥΠΟΛΗΣ (Δ.Ε.Υ.Α.Χ.)» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Την αριθ. 11256/2-12-1000 απόφαση Γεν.Γραμματέα 
Περιφέρειας Α.Μ.Θ. «Περί σύστασης Δημοτικής Επιχεί¬ 
ρησης Ύδρευσης-Αποχέτευσης Δήμου Χρυσούπολης 
(Δ.Ε.Υ.Α.Χ.)» ΦΕΚ210/Β/25.2.2000). 

2. Τις διατάξεις του Ν.1069/80, όπως τροποποιήθηκε με 
το Ν.2307/95 και τον Ν.2503/97. 

3. Τις διατάξεις του Ν.1188/1981, Ν.1416/1984, ΠΔ 
37α/1987, 22/1990 και του ΠΔ 50/2001. 

4. Τις διατάξεις του Ν.2647/98 «Μεταβίβαση αρμοδιο¬ 
τήτων στις Περιφέρειες και την Αυτοδιοίκηση και άλλες 
διατάξεις». 

5. Την αριθ.120/2001 απόφαση του Δημοτικού Συμβου¬ 
λίου Χρυσούπολης με την οποία εγκρίνει την αριθ. 
48/2001 απόφαση του Διοικητικού Συμβουλίου της Δημο¬ 
τικής Επιχείρησης Ύδρευσης - Αποχέτευσης Χρυσούπο¬ 
λης «Περί έγκρισης Ο.Ε.Υ.», αποφασίζουμε: 

Εγκρίνουμε την αριθ.48/2001 απόφαση του Διοικητικού 
Συμβουλίου της Δημοτικής Επιχείρησης Ύδρευσης - 
Αποχέτευσης Χρυσούπολης (Δ.Ε.Υ.Α.Χ.) «Περί έγκρισης 
Οργανισμού Εσωτερικής Υπηρεσίας» ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΑΠΟΧΕΤΕΥΣΗΣ ΧΡΥΣΟΥΠΟΛΗΣ 

Άρθρο Ιο 

ΠΕΡΙΕΧΟΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 

Με τον παρόντα Οργανισμό καθορίζεται η οργανωτική 
διάρθρωση της Δημοτικής Επιχείρησης Υδρευσης - Απο¬ 
χέτευσης Χρυσούπολης, ή αρμοδιότητες των υπηρεσιών 


της, οι θέσεις εργασίας και το ανώτατο όριο του αριθμού 
του προσωπικού της. 

Άρθρο 2ο 

ΓΕΝΙΚΗ ΜΟΡΦΗ ΟΡΓΑΝΩΣΗΣ ΤΗΣ ΕΠΙΧΕΙΡΗΣΗΣ 

2.1. Η ΔΕΥΑΧ διοικείται από το Διοικητικό Συμβούλιο, η 
σύνθεση και οι αρμοδιότητες του οποίου ορίζονται από 
τις διατάξεις του 410/95 Π.Δ/τοςτου Δ.Κ. Κώδικα και του 
Ν.1069/80 «Περί κινήτρων για την ίδρυση Επιχειρήσεων 
Υδρευσης-Αποχέτευσης». 

2.2. Οι εργασίες της ΔΕΥΑΧ διευθύνονται από Διευθυ¬ 
ντή ο οποίος διορίζεται από το Διοικητικό Συμβούλιο και 
είναι υπόλογος σε αυτό για την εύρυθμη λειτουργία της. 

Άρθρο 3ο 

ΕΡΜΗΝΕΙΑ - ΜΕΤΑΒΟΛΕΣ ΟΡΓΑΝΙΣΜΟΥ 

3.1. Οι διατάξεις του Οργανισμού συμπληρώνονται και 
ερμηνεύονται με απόφαση του Διοικητικού Συμβουλίου. 
.Οι αρμοδιότητες των επί μέρους διοικητικών ενοτήτων 
του οργανογράμματος της Επιχείρησης θεωρούνται εν¬ 
δεικτικές και όχι αποκλειστικές του περιεχομένου εργα¬ 
σίας και επομένως μπορεί να ανατίθενται από τον Διευθυ¬ 
ντή στο προσωπικό κάθε ενότητας καθήκοντα που δεν 
αναφέρονται με συγκεκριμένο τρόπο στην αντίστοιχη πε¬ 
ριγραφή του περιεχομένου εργασίας της αλλά εντάσσο¬ 
νται στο ουσιαστικό περιεχόμενό της, αρκείτα καθήκοντα 
να συ νάδου ν προς τη θέση καιτην ειδικότητα με την οποία 
προσλήφθηκε ο εντελλόμενος υπάλληλος χωρίς μείωση 
της προσωπικότητάς του και εν γένει σε βλαπτική μετα¬ 
χείριση αυτού. 

3.2. Σε περίπτωση που η ΔΕΥΑΧ αναλάβει και άλλες δρα¬ 
στηριότητες πέρα από αυτές που αναφέρονται στον πα¬ 
ρόντα Κανονισμό το Διοικητικό Συμβούλιο συμπληρώνει ή 
και τροποποιεί με τις απαραίτητες διοικητικές ενότητες 
και τις αντίστοιχες περιγραφές αρμοδιοτήτων τους τον 
ισχύοντα Οργανισμό. Επίσης μπορεί να μεταβάλλει τον 
ανώτατο αριθμό προσωπικού της. Για όλες τις παραπάνω 
μεταβολές οι αποφάσεις του Διοικητικού Συμβουλίου της 
Επιχείρησης στέλνονται για έγκριση στον Περιφερειάρχη. 

3.3. Η θέσπιση από τον Οργανισμό συγκεκριμένων Γρα- 
φείων-Συνεργείων ως υποδιαιρέσεων ενός Τμήματος δεν 
υποχρεώνει την Επιχείρηση να στελεχώσει με διαφορετι¬ 
κά άτομα τις υποδιαιρέσεις αυτές, αντίστροφα, εάν αυτό 
κριθεί σκόπιμο, είναι δυνατή η παραπέρα κατάτμηση ενός 
τμήματος σε περισσότερα από τα αναφερόμενα στον πα¬ 
ρόντα Οργανισμό Γ ραφεία - Συνεργεία. 

Άρθρο 4ο 

ΟΡΓΑΝΩΤΙΚΗ ΔΙΑΡΟΩΣΗ ΤΩΝ ΥΠΗΡΕΣΙΩΝ 
ΤΗΣ ΕΠΙΧΕΙΡΗΣΗΣ 

4.1. Τα διαδοχικά διοικητικά επίπεδα της οργανωτικής 
διάρθρωσης της Επιχείρησης είναι: 

-Διεύθυνση 

-Υπηρεσία 

-Τμήμα 

-Γ ραφείο-Συνεργείο 

Οι αντίστοιχοι υπεύθυνοι των παραπάνω διοικητικών 
επιπέδων ονομάζονται: 

-Διευθυντής 

-Προϊστάμενος Υπηρεσίας 

-Υπεύθυνος Τμήματος 

-Υπεύθυνο Γραφείου-Συνεργείου 

4.2. ΟΙ ΔΙΟΙΚΗΤΙΚΕΣ ΕΝΟΤΗΤΕΣ ΠΟΥ ΥΠΑΓΟΝΤΑΙ 
ΑΜΕΣΑ ΣΤΗΝ ΔΙΕΥΘΥΝΣΗ ΕΙΝΑΙ: 

□.ΤΕΧΝΙΚΗ ΥΠΗΡΕΣΙΑ 

β. ΥΠΗΡΕΣΙΑ ΔΙΟΙΚΗΤΙΚΗΣ-ΟΙΚΟΝΟΜΙΚΗΣ ΜΕΡΙ¬ 
ΜΝΑΣ 

Στην διεύθυνση υπάγονται επίσης ο Νομικός Σύμβου¬ 
λος και οι τυχόν εξωτερικοί Σύμβουλοι που είναι δυνατόν 
να χρησιμοποιηθούν. 

4.3. Η ΕΠΙΜΕΡΟΥΣ ΔΙΑΡΘΡΩΣΗ ΤΗΣ ΤΕΧΝΙΚΗΣ ΥΠΗ¬ 
ΡΕΣΙΑΣ ΕΙΝΑΙ Η ΕΞΗΣ: 

-Τμήμα Μελετών -Κατασκευών-Νέων συνδέσεων, που 
έχει την ευθύνη για την μελέτη και κατασκευή των επε¬ 
κτάσεων των δικτύων καθώς και για την πραγματοποίηση 
των νέων συνδέσεων. 

-Τμήμα Συντήρησης και Λειτουργίας Δικτύων-Εγκατα- 
στάσεων που έχει την ευθύνη για την λειτουργία και συ¬ 
ντήρηση των δικτύων Υδρευσης - Αποχέτευσης και για 
την λειτουργία των αντλιοστασίων και γενικά του όλου 
Η/Μ εξοπλισμού της Επιχείρησης. 

4.4. Η ΕΠΙΜΕΡΟΥΣ ΔΙΑΡΘΡΩΣΗ ΤΗΣ ΥΠΗΡΕΣΙΑΣ ΔΙΟΙ¬ 
ΚΗΤΙΚΗΣ - ΟΙΚΟΝΟΜΙΚΗΣ ΜΕΡΙΜΝΑΣ ΕΙΝΑΙ Η ΕΞΗΣ : 

-Τμήμα Διοικητικής Μέριμνας και Προμηθειών που έχει 
την ευθύνη της γραματειακής υποστήριξης της Επιχείρη¬ 
σης, τα θέματα του προσωπικού και τα θέματα προμηθει¬ 
ών. 

-Τμήμα Λογιστηρίου-Καταναλωτών 
-Ταμείο 

Άρθρο 5ο 

ΣΥΜΒΟΥΛΙΟ ΠΡΟΓΡΑΜΜΑΤΙΣΜΟΥ 

5.1. Το Συμβούλιο προγραμματισμού της Επιχείρησης 
αποτελεί συμβουλευτικό όργανο υποστήριξης του έργου 
της Διεύθυνσης με τις εξής αρμοδιότητες: 

α. -Κατάρτιση και εισήγηση προγραμμάτων δράσης τα 
οποία είναι δυνατόν να περιλαμβάνουν: 

-Προγράμματα Επενδύσεων 
-Προγράμματα Έργων 
-Προγράμματα Λειτουργίας κ.λ.π. 
β. -Παρακολούθηση εξελικτικής πορείας εφαρμογής 
των προγραμμάτων δράσης καιτυχόν αναθεώρησή τους. 

5.2. Η τελική λήψη απόφασης για συγκεκριμένο πρό¬ 
γραμμα δράσης και διατύπωσης σχετικής εισήγησης στο 
Διοικητικό Συμβούλιο ανήκει στις αρμοδιότητες της Διεύ¬ 
θυνσης της Επιχείρησης. 

5.3. Στο Συμβούλιο Προγραμματισμού της Επιχείρησης 
συμμετέχουν: 

-Ο Πρόεδρος ή ένα μέλος του Δ.Σ. της Επιχείρησης 
-Ο Διευθυντής 

-Οι Προϊστάμενοι των Υπηρεσιών 
-Ανάλογα με το προς συζήτηση αντικείμενο τυχόν ειδι¬ 
κοί σύμβουλοι της Επιχείρησης. 

5.4. Το Συμβούλιο Προγραμματισμού συγκαλείται του¬ 
λάχιστον μία φορά το μήνα μετά από πρόσκληση της Δι¬ 
εύθυνσης. 

Άρθρο 6ο 

ΑΡΜΟΔΙΟΤΗΤΕΣ ΤΗΣ ΔΙΕΥΘΥΝΣΗΣ 

6.1.0 Διευθυντής της Επιχείρησης μεριμνά για: 
α. -Την εκπλήρωση του σκοπού για τον οποίο συστήθη- 
κε η Επιχείρηση. 


β. Την κατάρτιση του πενταετούς προγράμματος δρά- 
σης. 

γ. Την κατάρτιση του ετήσιου προγράμματος δράσης, 
δ. Την κατάρτιση προγράμματος επενδύσεων για το 
επόμενο οικονομικό έτος, υποδει κνύοντας τις εγκεκριμέ¬ 
νες ή προτεινόμενες πηγές χρηματοδότησής του. 

ε. Την σύνταξη του προϋπολογισμού εσόδων και εξό¬ 
δων της Επιχείρησης δύο (2) τουλάχιστον μήνες πριν την 
έναρξη κάθε οικονομικού έτους 
στ. Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων και τον ετήσιο προγραμματισμό εσόδων και εξόδων. 

ζ. Την σύνταξη του ετήσιου απολογισμού της Επιχείρη¬ 
σης μέσα σε τρεις (3) μήνες από τη λήξη κάθε οικονομι¬ 
κού έτους. 

6.2. Ο Διευθυντής ελέγχει την καθημερινή εργασία της 
Επιχείρησης, παραλαμβάνει την αλληλογραφία της και 
την κατανέμει δια του πρωτοκόλλου στις υπηρεσίες, επο¬ 
πτεύει την διεξαγωγή των εργασιών κάθε υπηρεσίας, δι¬ 
οικεί το προσωπικό και εισηγείται προς το Δ. Συμβούλιο 
για: 

α. Την ανάθεση μελετών, την εκτέλεση έργων και την 
διενέργεια προμηθειών σύμφωνα με τις ισχύουσες διατά- 
ξεις. 

β. Την ανάθεση εκτέλεσης έργων ή τμημάτων έργων σε 
υπεργολάβους. 

γ. Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην Επί χείρηση. 

Δ. Την σύναψη δανείων. 

ε. Την έγκριση του προϋπολογισμού της Επιχείρησης 
του προγράμματος εκτέλεσης έργων και προμηθειών κα¬ 
θώς και των αναμορφώσεων τους. 

στ. Την έγερση αγωγών και άσκηση ενδίκων μέσων ή και 
την παραίτηση από αυτά καθώς και για κάθε συμβιβασμό. 

6.3. Ο Διευθυντής έχει την μέριμνα και την ευθύνη εκτέ¬ 
λεσης των αποφάσεων του Διοικητικού Συμβουλίου και 
μετέχει των συνεδριάσεων του Διοικητικού Συμβουλίου 
όπου εισηγείται τα προς συζήτηση θέματα χωρίς δικαίω¬ 
μα ψήφου. 

6.4. Ο Διευθυντής αποφασίζει για: 

α. Την εκτέλεση κάθε φύσης έργων ή προμηθειών και 
την ανάληψη υποχρεώσεων εφόσον η ολική δαπάνη δεν 
υπερβαίνει ένα χρηματικό όριο που καθορίζεται με από¬ 
φαση του Διοικητικού Συμβουλίου της Επιχείρησης. 

β. Την τοποθέτηση του προσωπικού στις προβλεπόμε- 
νες στον Οργανισμό θέσεις εργασίας και την χορήγηση 
αδειών στο προσωπικό. 

6.5. Τον Διευθυντή αναπληρώνει όταν κωλύεται ο αρ¬ 
χαιότερος των προϊστάμενων των υπηρεσιών της Επιχεί¬ 
ρησης ή αυτός που θα καθορίζει ο Πρόεδρος του Δ.Σ. 

Άρθρο 7ο 

ΑΡΜΟΔΙΟΤΗΤΕΣ ΝΟΜΙΚΟΥ ΣΥΜΒΟΥΛΟΥ 

7.1. Ο Νομικός Σύμβουλος έχει τις εξής αρμοδιότητες: 
α. -Γνωμοδότηση και παροχή νομικών συμβουλών προς 
την Διεύθυνση ή τις υπηρεσίες της Επιχείρησης. 

β. Ενημέρωση των υπηρεσιών της Επιχείρησης επί των 
διατάξεων της Νομοθεσίας και Νομολογίας σε θέματα 
που τις αφορούν. 

γ. Νομική υποστήριξη κατά την κατάρτιση των κάθε εί¬ 
δους συμβάσεων, ιδιωτικών συμφωνητικών, διακηρύξε¬ 
ων (προμήθειες, παραγγελίες, εργολαβίες, μισθώσεις 
κ.λ.π.). 

δ. Χειρισμός δικαστικών υποθέσεων και διαφορών της 
Επιχείρησης με τρίτους και υπεράσπιση των δικαιωμάτων 
και συμφερόντων της. 

Άρθρο 8ο 

ΑΡΜΟΔΙΟΤΗΤΕΣ ΤΕΧΝΙΚΗΣ ΥΠΗΡΕΣΙΑΣ 

Η τεχνική υπηρεσία έχει τις ακόλουθες αρμοδιότητες: 

8.1. ΤΜΗΜΑ ΜΕΛΕΤΩΝ-ΚΑΤΑΣΚΕΥΩΝ-ΝΕΩΝ ΣΥΝ¬ 
ΔΕΣΕΩΝ 

α. Εκπόνηση μελετών για τα απαιτούμενα τεχνικά έργα 
υποδομής των δικτύων ύδρευσης- αποχέτευσης ή ευθύ¬ 
νη επίβλεψης της εκπόνησης των υπό τρίτους. 

β. Κατάρτιση προδιαγραφών των κάθε φύσης μελετών 
που ανατίθενται από την ΔΕΥΑΧ σε εξωτερικούς μελετη¬ 
τές και διενέργεια όλων των σχετικών με την ανάθεση με¬ 
λετών διαδικασιών. 

γ. Κατάρτιση προϋπολογισμού των τεχνικών έργων 
ύδρευσης -αποχέτευσης ,σύνταξη των σχετικών τευχών 
δημοπράτησης, διενέργεια όλων των σχετικών με τις δη¬ 
μοπρασίες διαδικασιών και κατάρτιση των σχετικών συμ¬ 
βάσεων. 

δ. Επίβλεψη εκτέλεσης των τεχνικών έργων που εκτε- 
λούνται είτε με αυτεπιστασία είται με ανάθεση σε τρίτους, 
κατάρτιση του χρονικού προγραμματισμού εκτέλεσης 
των έργων και κοστολογική παρακολούθησή τους. 

ε. Σύνταξη σχεδίου του ετήσιου προγράμματος κατα¬ 
σκευής των αναγκαίων συμπληρωματικών έργων στα δί¬ 
κτυα ύδρευσης-αποχέτευσης. 

στ. Τον προγραμματισμό των νέων συνδέσεων με τα δί¬ 
κτυα ύδρευσης -αποχέτευσης, την ειδοποίηση των ιδιο¬ 
κτητών, την εκτέλεση των συνδέσεων, την τήρηση των 
σχετικών κοστολογίων, την βεβαίωση των απολογιστικών 
δαπανών και την διαβίβαση των σχετικών στοιχείων στο 
λογιστήριο-τμήμα καταναλωτών προκειμένου να διενερ- 
γηθεί η διαδικασία είσπραξης τους. 

8.2. ΤΜΗΜΑ ΣΥΝΤΗΡΗΣΗΣ ΚΑΙ ΛΕΙΤΟΥΡΓΙΑΣ ΔΙΚΤΥΟΥ 
ΕΓΚΑΤΑΣΤΑΣΕΩΝ 

α. Την εκτέλεση όλων των απαραίτητων εργασιών συ¬ 
ντήρησης εξωτερικών και εσωτερικών δικτύων ύδρευ¬ 
σης-αποχέτευσης και επισκευής των σχετικών βλαβών. 

β. Την τήρηση κοστολογικών στοιχείων που αφορούν 
τις εργασίες συντήρησης και επισκευών. 

γ. Την μέριμνα για την κανονική λειτουργία και συντήρη¬ 
ση του μηχανολογικού και λοιπού εξοπλισμού της Επιχεί¬ 
ρησης, (αντλιοστάσια-μελλοντική μονάδα βιολογικού κα¬ 
θαρισμού -μηχανήματα -εργαλεία -οχήματα-κτίρια κ.λ.π.) 

δ. Συνεργασία με το γραφείο Προμηθειών για την επι¬ 
σκευή αναλώσιμων και υλικών απαραίτητων για την επι¬ 
σκευή των βλαβών και την συντήρηση του ηλεκτρομηχα- 
νολογικού εξοπλισμού. 

ε. Τήρηση αρχείου μηχανημάτων, εργαλείων, οχημά¬ 
των κ.λ.π. και ενημέρωση τους με στοιχεία συντήρησης, 
επισκευής και απόδοσής τους. 

στ. Σύνταξη σχεδίου του ετήσιου προγράμματος προ¬ 
μηθειών για τις εργασίες συντήρησης, επισκευής αλλά και 
επέκτασης των ηλεκτρομηχανολογικών εγκαταστάσεων. 

Άρθρο 9ο 

ΑΡΜΟΔΙΟΤΗΤΕΣ ΥΠΗΡΕΣΙΑΣ ΔΙΟΙΚΗΤΙΚΗΣ-ΟΙΚΟΝΟΜΙ- 
ΚΗΣ ΜΕΡΙΜΝΑΣ 

9.1.ΤΜΗΜΑΔΙΟΙΚΗΤΙΚΗΣ ΜΕΡΙΜΝΑΣ ΚΑΙ ΠΡΟΜΗΘΕΙΩΝ 
Έχει τις ακόλουθες αρμοδιότητες: 


α Τήρηση μητρώου και αρχείου προσωπικού και διεξα¬ 
γωγή των όλων διαδικασιών που σχετίζονται με τις κάθε 
φύσης διοικητικές υποθέσεις του προσωπικού (προσλή¬ 
ψεις, απολύσεις, βεβαιώσεις, πειθαρχικό, μισθοδοσία 

κ.λ.π.) 

β. Διεκπεραίωση αλληλογραφίας του Διοικητικού Συμ¬ 
βουλίου και της Διεύθυνσης, δακτυλογράφηση σχετικών 
κειμένων. 

γ. Διακανονισμός συσκέψεων, ακροάσεων και επικοινω¬ 
νιών του Διευθυντή. Τήρηση προσωπικού αρχείου Διεύ¬ 
θυνσης. 

δ. Υποβοήθηση του Διευθυντή στη σύνταξη ημερήσιας 
διάταξης κάθε συνεδρίασης του Διοικητικού Συμβουλίου 
(η σύνταξη της ΗΔείναιτυπικά ευθύνη του Προέδρου της 
Επιχείρησης) και ενημέρωση των μελών του. 

ε. Τήρηση πρακτικών και αποφάσεων του Διοικητικού 
Συμβουλίου καθώς και του αντίστοιχου αρχείου. 

στ. Δακτυλογράφηση , αναπαραγωγή, πρωτοκόλληση 
και διακίνηση της αλληλογραφίας της Επιχείρησης. 

ζ. Οργάνωση, ταξινόμηση και τήρηση του γενικού αρ¬ 
χείου της Επιχείρησης. 

η. Μέριμνα για την εκτέλεση βοηθητικών διοικητικών 
εργασιών (κλητήρες, καθαρίστριες, συντηρητές γραφεί¬ 
ων κ.λ.π.) 

θ. Συγκέντρωση παραγγελιών εξοπλισμού εξαρτημά¬ 
των και υλικών σύμφωνα με τις ανάγκες όλων των τμημά¬ 
των. 

ι. -Προγραμματισμός διενέργειας προμηθειών σύμφω¬ 
να με τις παραπάνω παραγγελίες. 

ια. -Διεκπεραίωση εξοπλισμού εξαρτημάτων και υλικών 
σύμφωνα με τους ισχύοντες κανονισμούς (έρευνα αγο¬ 
ράς, διενέργεια διαγωνισμών, ετοιμασία σχεδίων συμβά¬ 
σεων κ.λ.π.). 

ιβ. Ποιοτική και ποσοτική παραλαβή εξοπλισμού εξαρ¬ 
τημάτων και υλικού. 

ιγ. Συγκέντρωση των δικαιολογητικών παραλαβής και 
παράδοσης στο λογιστήριο για εξόφληση των αντίστοι¬ 
χων τιμολογίων. 

ιδ. Τήρηση αρχείων προμηθειών και προμηθευτών, 
ιε. Τήρηση των διαδικασιών παραλαβής αποθήκευσης 
και χορήγηση αναλωσίμων παγίων υλικών και ανταλλα¬ 
κτικών. 

ιστ. Έλεγχος αποθεμάτων με βάση το πρόγραμμα προ¬ 
μηθειών. 

ιζ. -Τήρηση αρχείων αποθήκης και διενέργεια απογρα- 
φών. 

9.2.ΤΜΗΜΑ ΛΟΓΙΣΤΗΡΙΟΥ-ΚΑΤΑΝΑΛΩΤΩΝ 

Έχει τις ακόλουθες αρμοδιότητες: 
α. Τήρηση της πάσης φύσεως στοιχείων χρέωσης των 
καταναλωτών για την κατανάλωση νερού, την χρήση υπο¬ 
νόμων κ.λ.π. 

β. Τήρηση των διαδικασιών απεικόνισης των οικονομι¬ 
κών πράξεων της Επιχείρησης (Λογαριασμοί λογιστικού 
σχεδίου, βιβλία, καταστάσεις κ.λ.π.) σύμφωνα με το υφι¬ 
στάμενο λογιστικό σχέδιο. 

γ. Τήρηση των διαδικασιών ετοιμασίας των παραστατι¬ 
κών για την διενέργεια κάθε είδους εισπράξεων ή πληρω¬ 
μής δαπανών της Επιχείρησης. 

δ. Διαμόρφωση και παρακολούθηση ταμειακού προ¬ 
γράμματος της Επιχείρησης. 

ε. Παροχή στοιχείων για την κοστολόγηση των έργων 
και υπηρεσιών της Επιχείρησης. 

στ. Διαμόρφωση στοιχείων ισολογισμού και παροχή κά¬ 
θε είδους στοιχείων για την διαμόρφωση των οικονομικών 
προγραμμάτων της Επιχείρησης. 

9.3.ΤΑΜΕΙΟ 

Έχει τις ακόλουθες αρμοδιότητες: 

α. Διενέργεια των εισπράξεων και των πληρωμών της 
Επιχείρησης. 

β. Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και παραστατικά του Τα¬ 
μείου. 

Άρθρο 10ο 
ΘΕΣΕΙΣ ΕΡΓΑΣΙΑΣ 

10.1. Το προσωπικό της Επιχείρησης διακρίνεται σε τα¬ 
κτικό και έκτακτο. 

Τακτικό προσωπικό είναι αυτό που κατέχει θέσεις εργα¬ 
σίας οι οποίες προβλέπονται στην παρ. 10.5 του παρόντος 
Οργανισμού Εσωτερικής Υπηρεσίας και συνδέεται με την 
Επιχείρηση με σχέση εργασίας ιδιωτικού δικαίου αορί¬ 
στου χρόνου. Έκτακτο προσωπικό είναι αυτό που προ¬ 
σλαμβάνεται από την Επιχείρηση για την κάλυψη παροδι¬ 
κών και εκτάκτων αναγκών όπως αυτές καθορίζονται στο 
άρθρο 11 του παρόντος Οργανισμού Εσωτερικής Υπηρε¬ 
σίας και συνδέεται με την Επιχείρηση με σύμβαση εργα¬ 
σίας ιδιωτικού δικαίου ορισμένου χρόνου ή έργου. 

10.2. Κάθε εργαζόμενος που ανήκει στο τακτικό προ¬ 
σωπικό κατέχει μία συγκεκριμένη θέση εργασίας, ο τίτλος 
της οποίας αντιστοιχεί κατά το δυνατόν στο πραγματικό 
της περιεχόμενο. Η ανάληψη της ευθύνης από ένα εργα¬ 
ζόμενο περισσοτέρων από μίας θέσης εργασίας γίνεται 
αν κριθεί αυτό σκόπιμο, με εισήγηση του Διευθυντή στο 
Διοικητικό Συμβούλιο. 

10.3. Σε κάθε συγκεκριμένη ενότητα της Επιχείρησης 
προβλέπονται συγκεκριμένες θέσεις εργασίας σύμφωνα 
με τον πίνακα της παρ. 10.5. 

10.4. Οι θέσεις εργασίας δεν είναι απαραίτητο να καλύ¬ 
πτονται όλες. Η στελέχωση τους εξαρτάται από τις δρα¬ 
στηριότητες της Επιχείρησης. 

10.5. Η οργανική σύνθεση και κατάταξη των θέσεωντου 
προσωπικού της ΔΕΥΑΧ κάθε κατηγορίας σε κλάδους και 
ο καθορισμός των κατά κλάδων ειδικών τυπικών προσό¬ 
ντων διορισμού γίνεται ως κατωτέρω: 

ΠΙΝΑΚΑΣ ΑΠΑΙΤΟΥΜΕΝΟΥ ΠΡΟΣΩΠΙΚΟΥ ΕΠΙΧΕΙ¬ 
ΡΗΣΗΣ 

1. -Κλάδος Π.Ε. 

θέση Διευθυντή μία (1). 

θέση Προϊσταμένου Τεχνικής Υπηρεσίας μία (1). 

θέση Προϊσταμένου Διοικητικής Υπηρεσίας μία (1). 

Θέση Προϊσταμένου Οικονομικής Διαχειριστικής Υπη¬ 
ρεσίας μία(1). 

θέσεις Προϊσταμένων ελλείψει Π.Ε. μπορεί να κατέ¬ 
χουν υπάλληλοι Τ.Ε. 

2. -Κλάδος Π.Ε. Τεχνικός. 

Θέση Πολιτικού Μηχανικού μία (1). 

Θέση Μηχανολόγου -Ηλεκτρολόγου-Μηχανικού μία (1). 

Θέση Χημικού μία (1). 


3. -Κλάδος Τ.Ε. Διοικητικός - Λογιστικός 
Θέση μία (1). 

4. -Κλάδος Τ.Ε. Τεχνικός. 

Θέση Τεχνολόγου-Μηχανολόγου μία (1). 

Θέση Τεχνολόγου-Ηλεκτρολόγου μία (1). 

Θέση Τεχνολόγου-Χημικού μία (1). 

5. -Κλάδος Δ.Ε. Διοικητικός - Λογιστικός. 

Θέσεις Λογιστών - Γ ραφείων - Δακτυλογράφων δύο (2). 
Θέση Εισπρακτόρων μία (1). 

Θέση τηλεφωνητών μία (1). 

6. -ΚλάδοςΔ.Ε. Εργοδηγών. 

Θέση Εργοδηγών Δομικών Έργων ή Υδραυλικών μία (1). 
Θέση Εργοδηγών - Μηχανολόγων μία (1). 

Θέση Εργοδηγών-Ηλεκτρολόγων μία (1). 

Θέση Εργοδηγών -Σχεδιαστών μία (1). 

7. -Κλάδος Δ.Ε. Αποθηκαρίων. 

Θέση αποθηκαρίου εργαλειοδότου μία (1). 

8. -Κλάδος Δ.Ε. Τεχνικών Γ ενικά. 

Θέσεις χειριστών ηλεκτρονικών υπολογιστών δύο (2). 
Θέσεις καταμετρητών δύο (2). 

Θέση ηλεκτρολόγων μία (1). 

Θέση μηχανολόγων μία (1). 

Θέση αρχιτεχνιτών υδραυλικών μία (1) 

Θέσεις τεχνιτών υδραυλικών τέσσερις (4). 

Θέση τεχνιτών οχημάτων μία (1). 

Θέση ηλεκτρολόγου αυτοκινήτων μία (1). 

Θέση χειριστών μηχανημάτων έργων μία (1) 

Θέση οδηγών αυτοκινήτων μία (1) 

9. -Κλάδος ΥΈ. Κλητήρων - Καθαριστριών. 

Θέση καθαριστριών μία (1). 

Θέσεις νυχτοφυλάκων δύο (2). 

10. -Κλάδος ΥΈ. Εργατών. 

Θέσεις εργατών ύδρευσης δέκα (10). 

Θέσεις εργατών αποχέτευσης δύο (2). 

Άρθρο 11ο 

ΕΙΔΙΚΑ ΙΔΙΑΙΤΕΡΑ ΠΡΟΣΟΝΤΑ ΠΡΟΣΩΠΙΚΟΥ 
ΚΑΤΑ ΕΙΔΙΚΟΤΗΤΑ 

1 .-Διοικητικός Π.Ε. 

α. -Ειδικά: Πτυχίο ανώτατης σχολής εσωτερικού ή ισο¬ 
τίμου εσωτερικού ανεγνωρισμένο από το Κράτος. 

β. -Ιδιαίτερα: Πενταετής τουλάχιστον υπηρεσία σε λογι¬ 
στικό οικονομικό κλάδο δημοσίου ή ιδιωτικού τομέα. Απο¬ 
δεδειγμένη πενταετής προϋπηρεσία σε υπεύθυνη θέση 
διοίκησης επιχείρησης ή νομικό πρόσωπο δημοσίου δι¬ 
καίου ή Ο.Τ.Α.. Να είναι γνώστης μίας απότις γλώσσες αγ¬ 
γλική, γαλλική, γερμανική. 

2.-Τεχνικό Π.Ε. 

α. -Ειδικά:Πτυχίο ανώτατης τεχνικής σχολής του εσω¬ 
τερικού ή εξωτερικού αναγνωρισμένο από το Ελληνικό 
Δημόσιο για τις ειδικότητες Πολιτικού Μηχανικού, Μηχα¬ 
νολόγου Ηλεκτρολόγου. 

β -Ιδιαίτερα: Μεταπτυχιακές σπουδές σε θέματα ύδρευ- 

σης-αποχέτευσης και προστασίας υδάτινου περιβάλλο¬ 
ντος. Αποδεδειγμένη πολυετή προϋπηρεσία στη διαχείρι¬ 
ση συστημάτων ύδρευσης-αποχέτευσης σε κατασκευές 
ή επίβλεψη υδραυλικών έργων η μηχανολογικών εγκατα¬ 
στάσεων. Γνώστης μίας από τις γλώσσες αγγλική, γαλλι¬ 
κή, γερμανική. 

2.1. Χημικός Π.Ε. 

α. -Ειδικά:Πτυχίο πανεπιστημίου εσωτερικού ή εξωτερι¬ 
κού ανεγνωρισμένο από το Ελληνικό Δημόσιο. Τουλάχι¬ 
στον τριετή εμπειρία σε οργάνωση χημείου σε αναλύσεις 
σε υπεύθυνη θέση ιδιωτικής, δημόσιας ή Ο.Τ.Α επιχείρη¬ 
σης. 

β. -Ιδιαίτερα:Μεταπτυχιακές σπουδές σε θέματα σχετι¬ 
κά με την ειδικότητά του και να γνωρίζει μία από τις ξένες 
γλώσσες αγγλική, γαλλική, γερμανική. 

3. -Διοικητικός - Λογιστικός. 

α. -Ειδικά:Πτυχίο ΚΑΤΕΕ ή ΤΕΙ αντίστοιχης ειδικότητας 
ή πτυχίο σχολής εξωτερικού. 

Αντίστοιχης ειδικότητας ανεγνωρισμένο από το Ελληνι¬ 
κό Δημόσιο. 

β. -Ιδιαίτερα:Αποδεδειγμένη πενταετή εμπειρία σε λογι¬ 
στικό οικονομικό κλάδο δημοσίου ή ιδιωτικού τομέα. 

4. -Πτυχιούχος Τεχνολόγος Μηχανικός, Μηχανολόγος, 
Ηλεκτρολόγος. 

α. -Ειδικά:Πτυχίο σχολής υπομηχανικών ή τεχνολόγων 
μηχανικών ή πτυχίο τεχνικής, σχολής εξωτερικού αντι¬ 
στοίχου ειδικότητας ανεγνωρισμένο από το Ελληνικό Δη¬ 
μόσιο. 

β. -Ιδιαίτερα:Αποδεδειγμένη τριετή εμπειρία σε κατα¬ 
σκευές ή επιβλέψεις υδραυλικών έργων. 

5. -Πτυχιούχος Τεχνολόγος - Χημικός. 

α. -Ειδικά:Πτυχίο ΚΑΤΕΕ ή ΤΕΙ αντίστοιχης ειδικότητας 
ή πτυχίο σχολής εξωτερικού αντίστοιχης ειδικότητας ανε- 
γνωρισμένης από το Ελληνικό Κράτος. 

β.- Ιδιαίτερα:Διετής εμπειρία σε οργάνωση χημείου σε 
αναλύσεις σε υπεύθυνη θέση ιδιωτικής, δημόσιας ή Ο.Τ.Α 
επιχείρησης. Να γνωρίζει μία ξένη γλώσσα Αγγλικά, Γαλ- 
λικά, Γερμανικά. 

6. -Γ ραφείς-Δακτυλογράφοι-Λογιστές Δ.Ε. 

α. -Ειδικά:Να γνωρίζουν άριστη γραφομηχανή ή ηλε¬ 
κτρονικό υπολογιστή να έχουν απολυτήριο εξαταξίου γυ¬ 
μνασίου ή Λυκείου. 

β. -Ιδιαίτερα:Αποδεδειγμένες επαρκής γνώσης για την 
άσκηση της εργασίας της ειδικότητας, 

7. -ΕργοδηγόςΔ.Ε. 

α. -Ειδικά:Πτυχίο μέσης σχολής εργοδηγών ανάλογης 
ειδικότητος. 

β. Ιδιαίτερα:Αποδεδειγμένη εμπειρία στην οικεία ειδικό¬ 
τητα. 

7.1. Σχεδιαστής Δ.Ε. 

α. -Ειδικά:Πτυχίο ανεγνωρισμένης τεχνικής σχολής 
σχεδιαστών. 

β. -Ιδιαίτερα:Αποδεικνυόμενη εμπειρία στην ειδικότητα 
του. 


8. -Αποθηκάριοι - Εργαλειοδότες. 

Ειδικά:Απολυτήριο εξαταξίου Γυμνασίου ή Λυκείου. 

9. -Τεχνίτες Δ.Ε. Γενικά. 

α. -Ειδικά: Πτυχίο μέσης τεχνικής σχολής καιπροβλεπό- 
μενη από το νόμο αντίστοιχη άδεια κατά τις κείμενες δια¬ 
τάξεις. 

Β .-Ιδιαίτερα: Αποδεικνύομενη εμπειρία στην αντίστοιχη 
ειδικότητα. 

9.1 .-Οδηγοί αυτοκινήτων Δ.Ε. 

α. -Ειδικά:Άδεια ικανότητας οδηγού αντίστοιχης κατη¬ 
γορίας οχημάτων κατά τις κείμενες διατάξεις. 

β. -Ιδιαίτερα:Αποδεικνυόμενη πενταετής τουλάχιστον 
εμπειρία. 

9.2. Χειριστές εκσκαπτικών μηχανημάτων Δ.Ε. 

α. -Ειδικά:Άδεια χειριστού μηχανήματος αντιστοίχου 
κατηγορίας μηχανήματος κατά τις κείμενες διατάξεις. 

β. -Ιδιαίτερα:Αποδεικνυόμενη πενταετής τουλάχιστον 
εμπειρία. 

10. -Κλητήρες-Καθαρίστριες-Εργάτες Υ.Ε. 

α. -Ειδικά:Απολυτήριο Δημοτικού Σχολείου. 

β.- Ιδιαίτερα:Αποδεικνύομενη εμπειρία στην αντίστοιχη 
θέση. 

Άρθρο 12ο 

ΧΡΗΣΙΜΟΠΟΙΗΣΗ ΕΚΤΑΚΤΟΥ ΠΡΟΣΩΠΙΚΟΥ 

12.1. Με απόφαση του Διοικητικού συμβουλίου και με 
σκοπό την εκπόνηση των μελετών ή την εκτέλεση εργα¬ 
σιών επίβλεψης, σχεδιασμού, προγραμματισμού, οργά¬ 
νωσης είναι δυνατόν να προσλαμβάνεται με σύ μβαση ορι¬ 
σμένου χρόνου ή έργου έκτακτο επιστημονικό προσωπι¬ 
κό για κάλυψη των παραπάνω αναγκών .Το προσωπικό 
αυτό πρέπει να έχει αποδεδειγμένη κατάρτιση ή εμπειρία 
πάνω στο ειδικό θέμαγιατο οποίο συνάπτεται η σύμβαση. 

12.2. Επίσης μπορεί να προσλαμβάνεται έκτακτο προ¬ 
σωπικό με σύμβαση ιδιωτικού δικαίου για την αντιμετώπι¬ 
ση κατεπειγουσών υπηρεσιακών αναγκών εμφανιζομέ- 
νων στις περιπτώσεις: 

α. -Κενώσεις θέσεων και μέχρι πληρώσεως αυτών, εφό¬ 
σον έχει κινηθεί η νόμιμη διαδικασία για την πλήρωσή αυ¬ 
τών. 

β. -Απουσίας τακτικού προσωπικού λόγω αδειών (κανο¬ 
νικών, κύησης, τοκετού) αδικαιολογήτου απουσίας κ.λ.π., 
για το αντίστοιχο χρονικό διάστημα. 

γ. -Κάλυψης εποχιακών ή άλλων περιοδικών ή με μόνιμο 
χαρακτήρα αναγκών που δεν εμπίπτουν σε μία από τις α 
και β περιπτώσεις και για ορισμένο πάντοτε χρόνο, καθο¬ 
ριζόμενο από το Διοικητικό Συμβούλιο δυνάμενο να πα¬ 
ραιτηθεί με τις ανάγκες για τις οποίες έγινε η πρόσληψη. 

12.3. Η πρόσληψη ενεργείται δια αποφάσεωντου Προέ¬ 
δρου του Δ.Σ.Η σύμβαση εργασίας λογίζεται καταρτι- 
σθείσα από της αναλήψεως της υπηρεσίας και λύεται αυ¬ 
τοδικαίως όταν λήξει ο χρόνος διάρκειας της, χωρίς κα¬ 
ταβολή ουδεμίας αποζημίωσης. 

Για την αυτοδίκαιη λύση της συμβάσεως εργασίας εκ- 
δίδεται διαπιστωτική πράξη από το αρμόδιο για την πρό¬ 
σληψη όργανο. Οι αποδοχές του έκτακτου προσωπικού 
ρυθμίζονται με απόφαση του Δ.Σ. 

Άρθρο 13ο 

ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΠΡΟΣΛΗΨΗΣ 
ΠΡΟΣΩΠΙΚΟΥ 

13.1. Το προσωπικό που προσλαμβάνεται από την Επι¬ 
χείρηση είτε ως τακτικό είτε ως έκτακτο πρέπει: 

α. -Να έχει την ελληνική ιθαγένεια ή να είναι πολίτης 
Κράτους μέλους της Ευρωπαϊκής Ένωσης. 

β. -Να είναι τουλάχιστον 18 ετών. 

γ. -Να έχει εκπληρώσει τις στρατιωτικές υποχρεώσεις ή 
να έχει απαλλαγεί νόμιμα από αυτές. 

δ. -Να μην είναι υπόδικος ή να μην έχει καταδικασθεί για 
κλοπή, υπεξαίρεση, απάτη, εκβίαση, πλαστογραφία, δω¬ 
ροδοκία, παράβαση καθήκοντος ή άλλο παρεμφερές αδί¬ 
κημα. 

ε. -Να μην βρίσκεται υπό δικαστική αντίληψη ή απαγό¬ 
ρευση. 

στ .-Να μην έχει απολυθεί για πειθαρχικό παράπτωμα 
από τη θέση του Δημοσίου υπαλλήλου ή υπαλλήλου των 
Ο.Τ.Α. ή Ν.Π.Δ.Δ. 

13. -2. Για την απόδειξη εκπληρώσεων των παραπάνω 
προϋποθέσεων το προσλαμβανόμενο προσωπικό πρέπει 
να υποβάλλει: 

α. -Ληξιαρχική πράξη γέννησης. 

β. -Πιστοποιητικό στρατολογίας για τους άνδρες. 

γ. -Αντίγραφο ποινικού μητρώου. 

δ. Πιστοποιητικό εισαγγελίας ότι δεν διώκεται ως φυγό¬ 
ποινος ή φυγόδικος. 

ε. -Υπεύθυνη δήλωση ότι δεν έχει παραπεμφθεί να δικα¬ 
στεί για κάποια από τα εξής αδικήματα: κλοπή, ληστεία, 
απάτη, υπεξαίρεση, εκβίαση, πλαστογραφία, απιστία, 
δωροδοκία, καταπίεση, παράβαση καθήκοντος ή άλλο 
παρεμφερές αδίκημα. 

13.3. Θέση εργασίας όπως αυτές καθορίζονται στον πα¬ 
ρόντα Οργανισμό Εσωτερικής Υπηρεσίας, δεν μπορεί να 
καταλάβει κανένα πρόσωπο το οποίο δεν έχει τα απαι- 
τούμενα για την συγκεκριμένη θέση τυπικά και ουσιαστι¬ 
κά προσόντα. 

Διορισμός που γίνεται κατά παρέκκλιση του παρόντος 
Οργανισμού ανακαλείται μέσα σε εύλογο χρονικό διά¬ 
στημα που δεν μπορεί να υπερβαίνειτο ένα έτος. Στην πε¬ 
ρίπτωση αυτή το προσωπικό το οποίο διορίστηκε και απο¬ 
λύθηκε είναι υπεύθυνο για όσο χρόνο υπηρέτησε υπάλ¬ 
ληλος ή δε πράξεις του είναι έγκυρες. 

Άρθρο 14ο 
ΠΡΟΣΛΗΨΕΙΣ 

Οι προσλήψεις διενεργούνται σύμφωνα με την ισχύου- 
σα Νομοθεσία. Κάθε πρόσληψη είναι δοκιμαστική. Ο χρό¬ 
νος της δοκιμής είναι ένα έτος πραγματικής υπηρεσίας 
στην διάρκεια του οποίου με αιτιολογημένη απόφαση του 
Δ.Σ. αρχικά είναι δυνατή η απόλυση αν ο εργαζόμενος δεν 
μπορεί να ανταποκριθεί στα καθήκοντα της ειδικότητας 
για την οποία προσλήφθηκε. Το αργότερο μέσα σε ένα 
μήνα από την συμπλήρωση του έτους της δοκιμαστικής 
υπηρεσίας το Δ.Σ. πρέπει να αποφασίσει για την ένταξη 
στο τακτικό προσωπικό ή την απόλυση του. Αν δεν απο- 
φανθεί μετά την παρέλευση της παραπάνω προθεσμίας η 
πρόσληψη γίνεται αυτοδίκαια οριστική. 

Άρθρο 15ο 

ΛΥΣΗ ΤΗΣ ΣΥΜΒΑΣΗΣ ΕΡΓΑΣΙΑΣ-ΑΠΟΛΥΣΗ ΠΡΟΣΩΠΙΚΟΥ 

15.1. Η σύμβαση εργασίας των εργαζομένων στην Επι¬ 
χείρηση λύεται: 


α. -Με καταγγελία της σύμβασης εκ μέρους του εργα¬ 
ζομένου. 

β. -Με καταγγελία της σύμβασης εκ μέρους της Επιχεί¬ 
ρησης για σοβαρούς και μόνο λόγους. 

γ. -Αυτοδίκαια μετά την συμπλήρωση των προϋποθέσε¬ 
ων συνταξιοδότησης που ο Νόμος ορίζει. 

δ. -Με την αδικαιολόγητη ή αυθαίρετη απουσία, έστω 
και μικρότερη από πέντε ημέρες, που γίνεται όμως κατά 
επανάληψη. Η περίπτωση αυτή μπορεί να θεωρηθεί βασι¬ 
κός λόγος για την καταγγελία της σύμβασης εργασίας 
από την Επιχείρηση. 

15.2. Η καταγγελία της σύμβασης εκ μέρους του εργα¬ 
ζομένου ή της Επιχείρησης γίνεται σύμφωνα με τις διατά¬ 
ξεις τις κείμενης Εργατικής Νομοθεσίας και σύμφωνα με 
τους όρους που προβλέπονται από την ατομική σύμβαση 
εργασίας. 

15.3. Η απόλυση ενεργείται με απόφαση του Προέδρου 
του Δ.Σ. της Επιχείρησης και γνωστοποιείται στο Δ.Σ. 

Άρθρο 16ο 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΠΡΟΣΩΠΙΚΟΥ 

16.1. Κάθε εργαζόμενος της επιχείρησης έχει υποχρέ¬ 
ωση και καθήκον να εκτελεί την εργασία που του ανατίθε¬ 
ται με επιμέλεια και ευσυνειδησία, ώστε η επιχείρηση να 
προ-σφέρει στους δημότες υψηλής ποιότητας υπηρε¬ 
σίες. Τα καθήκοντα του προσωπικού είναι αυτά που συ¬ 
νοπτικά καθορίζονται στον παρόντα Οργανισμό για κάθε 
εργαζόμενο και αυτά που ορίζονται από τον άμεσο προϊ¬ 
στάμενο του καθώς και από τους ιεραρχικά ανωτέρω 
προϊστάμενους. 

16.2. Το προσωπικό οφείλει να προσέρχεται στην εργα¬ 
σία του εγκαίρως με τρόπο ώστε να βρίσκεται στη θέση 
του κατά την ώρα έναρξης της εργασίας του που ορίζεται 
με απόφαση του Δ.Σ. 

Το προσωπικό οφείλει προσερχόμενο για εργασία να δί¬ 
δει το παρόν με τον τηρούμενο από την Επιχείρηση τρό¬ 
πο. Το ίδιο μπορεί να ισχύει και κατά την λήξη της εργα¬ 
σίας με απόφαση του Διοικητικού Συμβουλίου για ορι¬ 
σμένες κατηγορίες του προσωπικού. Κάθε παράληψη 
δήλωσης προσέλευσης ή αποχώρησης συνεπάγεται πει¬ 
θαρχική δίωξη του παραβάτη. Επίσης απαγορεύεται η δή¬ 
λωση προσέλευσης ή αποχώρησης από άλλο άτομο. Η 
παράβαση της διάταξης αυτής επειδή περιέχει δόλο, 
εκτός των πειθαρχικών κυρώσεων συνεπάγεται σε περί¬ 
πτωση υποτροπής και την ποινική δίωξη των παραβατών. 

16.3. Η αδικαιολόγητη καθυστέρηση και η κατά επανά¬ 
ληψη συνεχείς αυθαίρετη απουσία του εργαζομένου από 
την Επιχείρηση, αποτελεί σοβαρό παράπτωμα, το οποίο 
πλήν της περικοπής των αντίστοιχων ημερομισθίων συνε¬ 
πάγεται και την επιβολή των προ-βλεπομένων από τον πα¬ 
ρόντα Οργανισμό ποινών και την άσκηση κάθε νόμιμου δι- 
καιώ-ματος από την Επιχείρηση. 

16.4. Κάθε εργαζόμενος στην Επιχείρηση υποχρεούται 
να αναγγέλλει εντός της αυτήςημέρας στην υπηρεσία κά¬ 
θε κώλυμα για παροχή εργασίας ή σε περίπτωση πραγ¬ 
ματικής και εξακριβωμένης αδυναμίας να ειδοποιήσει το 
αργότερο μέχρι το μεσημέρι της επόμενης ημέρας, αλ¬ 
λιώς θεωρείται ότι απούσιαζε αδικαιολόγητα. 

Αν το κώλυμα οφείλεται σε ασθένεια ο εργαζόμενος 
οφείλει να προσκομίσει στο γραφείο διοικητικής μέρι¬ 
μνας βεβαίωση του ιατρού του οικείου ασφαλιστικού ορ¬ 
γανισμού στην οποία θα πιστοποιείται η ανικανότητα για 
εργασία όπως και η πιθανή διάρκεια της ασθένειας. 

Ως βραχείας διάρκειας ασθένεια θεωρείται αυτή που 
διαρκεί συνεχώς ή κατά περιοδικά διαστήματα των οποί¬ 
ων το σύνολο δεν υπερβαίνει μέσα στο ίδιο ημερολογια¬ 
κό έτος: 

α. -Τις τριάντα ημέρες για τον απασχολούμενο μέχρι 
τέσσερα χρόνια. 

β. -Τους τρεις μήνες για τον απασχολούμενο από 4 έως 
15 χρόνια. 

γ. -Τους έξι μήνες για τον απασχολούμενο πλέον των 15 
ετών. 

Μετά την παρέλευση των παραπάνω χρονικών ορίων η 
σύμβαση μπορεί να θεωρηθεί ότι λύθηκε από τον απου- 
σιάζοντα εργαζόμενο. Τα παραπάνω ισχύουν και επί 
τραυματισμών. 

16.5. Μετηνπροϋπόθεση ότι δεν γίνεται κατάχρηση του 
διευθυντικού δικαιώματος και ανάλογα με τις ανάγκες 
που παρουσιάζονται στην Επιχείρηση ο Διευθυντής μπο¬ 
ρεί να δώσει εντολή σε οποιοδήποτε εργαζόμενο για την 
εκτέλεση και άλλης συμπληρωματικής εργασίας προ- 
σφέροντας υπηρεσίες συναφείς με την ειδικότητα και τα 
προσόντα του. Η παραπάνω εντολή δεν έχει χρονικά πε¬ 
ριθώρια και αφήνεται στην κρίση του Διευθυντή της Επι¬ 
χείρησης .Στην περίπτωση που ο εργαζόμενος αρνηθεί 
την εκτέλεση της παραπάνω συμπληρωματικής εργασίας 
αποφασίζει σχετικά το Δ.Σ. 

16.6. Ολο το προσωπικό πρέπει να γνωρίζει τις διατά¬ 
ξεις του παρόντος Οργανισμού Εσωτερικής Υπηρεσίας 
καθώς και τις οδηγίες και εγκυκλίους της Επιχείρησης 
που αναφέρονται στα καθήκοντα και τις υποχρεώσεις 
του. Δεν μπορεί κανείς εργαζόμενος να επικαλεσθεί 
άγνοια του παρόντος Οργανισμού. 

16.7. Κάθε εργαζόμενος θα πρέπει να συμπεριφέρεται 
στους συναδέλφους του με ευγένεια και με πνεύμα συνα- 
δελφικής συνεργασίας για την εξυπηρέτηση των συμφε¬ 
ρόντων της Επιχείρησης, θα πρέπει να εξετάζει με προ¬ 
θυμία και να μεριμνά για την κατά την δυνατό ταχύτερη 
ικανοποίηση των αιτημάτων των συναλλοσόμενων με την 
Επιχείρηση. 

Άρθρο 17ο 

ΤΟΠΟΘΕΤΗΣΗ - ΑΠΟΣΠΑΣΗ - ΜΕΤΑΤΑΞΗ 
ΠΡΟΣΩΠΙΚΟΥ - ΑΝΑΠΛΗΡΩΣΗ ΠΡΟΪΣΤΑΜΕΝΩΝ 

17.1. Η τοποθέτηση του προσωπικού σε οργανική θέση 
ενεργείται με απόφαση του Δ.Σ. της Επιχείρησης με την 
σύμφωνη γνώμη του Διευθυντή και απαραίτητα στην θέ¬ 
ση για την οποία έχει προσληφθεί. Με την τοποθέτηση 
του εργαζόμενου σε θέση εργασίας του γνωστοποιού¬ 
νται: 

α. -Το οργανόγραμμα της ΔΕΥΑ και η θέση του στην πυ¬ 
ραμίδα της διοίκησης της Επιχείρησης. 

β. -Η αρμοδιότητες και τα καθήκοντα του στην επιχει¬ 
ρησιακή μονάδα που εργάζεται. 

γ. -Η αναλυτική περιγραφή της εργασίας του (τρόπος, 
χρόνος και χρονικό διάστημα των επιμέρους ενεργειών 
του). 

17.2. Η απόσπαση του προσωπικού επιτρέπεται για κά¬ 
λυψη εξαιρετικής υπηρεσιακής ανάγκης για ένα το πολύ 
εξάμηνο χωρίς να επιτρέπεται η επανάληψη της πριν πε¬ 
ράσουν δύο έτη από την τελευταία απόσπαση του. Η από¬ 
σπαση ενεργείται με απόφαση του Προέδρου του Δ.Σ. και 
κατόπιν εισήγησης του Γενικού Διευθυντή. Ο απεσπα- 
σμένος υπάλληλος παίρνει τις αποδοχές της θέσης στην 


οποία αποσπάται εάν αυτές είναι ίσες ή μεγαλύτερες της 
θέσης από την οποία προέρχεται. 

Η αναπλήρωση των Διευθυντών των υπηρεσιών όταν 
αυτοί απουσιάζουν ή κωλύονται προσδιορίζονται με από¬ 
φαση του Δ.Σ για όσο χρονικό διάστημα απαιτείται. 

Άρθρο 18ο 

ΕΒΔΟΜΑΔΙΑΙΑ ΚΑΝΟΝΙΚΗ ΑΠΑΣΧΟΛΗΣΗ ΠΡΟΣΩΠΙΚΟΥ 

Το προσωπικό της ΔΕΥΑ εργάζεται εφαρμόζοντας την 
εκάστοτε ισχύουσα εργατική νομοθεσία ακολουθώντας 
την ισχύουσα νομοθεσία των Ο.Τ.Α.,Το προσωπικό της 
ΔΕΥΑ εφαρμόζει τις ημέρες τις επίσημης αργίας και ημε¬ 
ραργίας που ακολουθεί ο Ο.Τ.Α. 

Για το προσωπικό που ασχολείται πραγματικά τις Κυ¬ 
ριακές ή τις ημέρες επίσημης αργίας σύμφωνα με την 
προηγούμενη παράγραφο εφαρμόζονται οι εκάστοτε 
ισχύουσες διατάξεις της Εργατικής Νομοθεσίας. 

Άρθρο 19ο 

ΥΠΕΡΩΡΙΑΚΗ ΑΠΑΣΧΟΛΗΣΗ ΠΡΟΣΩΠΙΚΟΥ 

Επιτρέπεται η υπερωριακή απασχόληση προσωπικού 
για την αντιμετώπιση επειγουσών ή εκτάκτων αναγκών 
εφαρμοζομένων των ισχυουσών διατάξεων της εργατι¬ 
κής νομοθεσίας. Η υπερωριακή απασχόληση αποφασίζε- 
ται: 

α. -Από τον προϊστάμενο της υπηρεσίας που ανήκει ο 
εργαζόμενος μέχρι της 20 ώρες της διάρκειας του μήνα. 

β. -Από τον Διευθυντή της Επιχείρησης για τις επόμενες 
20 ώρες ανά μήνα. 

γ. -Από το Δ.Σ. της Επιχείρησης για πέρα των 40 ωρών 
ανά μήνα μετά από εισήγηση του Διευθυντή. 

Άρθρο 20ο 

ΑΔΕΙΕΣ ΠΡΟΣΩΠΙΚΟΥ ΚΑΙ ΧΡΟΝΟΣ ΕΡΓΑΣΙΑΣ 

20.1. Για τις άδειες προσωπικού και τον χρόνο εργασίας 
ισχύουν οι διατάξεις της Εργα-τικής Νομοθεσίας. 

20.2. Οι άδειες απουσίας διακρίνονται σε: 

α. -Κανονικές. 

Η χρονική διάρκεια των κανονικών αδειών του προσω¬ 
πικού και ο χρόνος χορηγησης του προγραμματίζεται 
από τον Διευθυντή της Επιχείρησης με εισήγηση των 
προϊσταμένων των υπηρεσιών και την γνώμη του αντι¬ 
στοίχου τμήματος. 

Η κανονική άδεια δίνεται τμηματικά κατά την διάρκεια 
του έτους ανάλογα με τις ανάγκες της υπηρεσίας. Πά¬ 
ντως στην περίοδο του καλοκαιριού χορηγείται υποχρε¬ 
ωτικά τουλάχιστον το μισό της δικαιούμενης άδειας. Η 
άδεια μπορεί να ανακληθεί για ειδικούς λόγους ανάλογα 
με τις ανάγκες της Επιχείρησης .Οι κανονικές άδειες είναι 
υποχρεωτικές για το προσωπικό της Επιχείρησης. Εργα¬ 
ζόμενος που από δική του ευθύνη δεν πήρε την κανονική 
άδεια μέχρι 31 η Δεκεμβρίου κάθε έτους δεν μπορεί να με¬ 
ταφέρει την άδεια του στο επόμενο έτος ούτε να αποζη¬ 
μιωθεί ως χρήμα. 

β.Για λόγους υγείας - εγκυμοσύνης. 

Σε κάθε εργαζόμενο χορηγείται άδεια απουσίας για λό¬ 
γους υγείας εφόσον προκύπτει από γραπτή γνωμάτευση 
του αρμοδίου ιατρού ή του Ι.Κ.Α σύμφωνα μετά οριζόμε¬ 
να απάτην Εργατική Νομοθεσία. 

Στις έγκυες εργαζόμενους στην ΔΕΥΑ χορηγείται άδεια 
σύμφωνα με τα οριζόμενα από την Εργατική Νομοθεσία, 
ύστερα από την προσκόμιση του πιστοποιητικού εγκυμο¬ 
σύνης από τον αρμόδιο ιατρό του Ι.Κ.Α. 

Στις μητέρες εργαζόμενες χορηγείται μειωμένο ωράριο 
εργασίας σύμφωνα με τα οριζόμενα από την εκάστοτε 
ισχύουσα νομοθεσία. 

γ. Χωρίς Αποδοχές. 

Ο Διευθυντής μπορεί μετά από γνώμη του αρμόδιου ερ¬ 
γαζόμενου να χορηγεί άδεια χωρίς αποδοχές διάρκειας 
μέχρι πέντε ημέρες για πραγματικά σοβαρούς λόγους και 
μετά από γραπτή αίτηση του ενδιαφερομένου. Σε περί¬ 
πτωση άρνησης του Διευθυντή ο εργαζόμενος ζητάει την 
άδεια εργασίας του από τον Πρόεδρο του Δ.Σ. που μπο¬ 
ρεί να χορηγεί άδεια χωρίς αποδοχές μέχρι και δέκα ημέ¬ 
ρες. Άδειες άνευ αποδοχών για χρονικό διάστημα πέραν 
των δέκα ημερών και για σοβαρούς λόγους μπορεί να χο¬ 
ρηγήσει το Δ.Σ. με απόφασή του. 

δ.-Ειδικές. 

Ειδικές άδειες που χορηγεί η Επιχείρηση πέραν της κα¬ 
νονικής και των αδειών για λόγους υγείας, εγκυμοσύνης 
κ.λ.π. είναι: 

α. -Στους συνδικαλιστές χορηγεί άδεια απουσίας με 
πλήρης αποδοχές σύμφωνα με τον Ν. 1264/82 άρθρο 17. 

β. -Σε περίπτωση γάμου χορηγείται στον εργαζόμενο 
άδεια απουσίας έξι ημερών με πλήρης αποδοχές ύστερα 
από απόφαση του Διευθυντή. 

γ. -Σε περίπτωση θανάτου συγγενούς μέχρι και δευτέ¬ 
ρου βαθμού τρεις ημέρες μετά από απόφαση του Διευ¬ 
θυντή. 

δ. -Σε περίπτωση τοκετού συζύγου εργαζομένου τρεις 
ημέρες. 

ε. -Στους σπουδαστές ή φοιτητές που μετέχουν σε τμη¬ 
ματικές ή πτυχιακές εξετάσεις ανωτέρων ή ανωτάτων 
σχολών χορηγούνται άδειες συνολικής διάρκειας μέχρι 
δεκαπέντε ημερών το έτος και όσα είναι τα έτη σπουδών 
της σχολής αυξημένα κατά δύο μετά από απόφαση του 
Δ.Σ. της Επιχείρησης. 

ζ. -Στην ονομαστική εορτή του εργαζόμενου χορηγείται 
άδεια μίας ημέρας από τον Διευθυντή. 

ε. -Ολιγόωρης απουσίας. 

Ολιγόωρες άδειες απουσίας κατά την διάρκεια της ερ¬ 
γασίας μπορεί να χορηγήσει ο Προϊστάμενος της υπηρε¬ 
σίας που ανήκει ο εργαζόμενος για σοβαρούς λόγους κα¬ 
τά την κρίση του. 

Επίσης μπορούν να χορηγούνται στους εργαζόμενους 
εκπαιδευτικές άδειες σύμφωνα με ειδική πολιτική που κα¬ 
θορίζει η Επιχείρηση για την επιμόρφωση των εργαζομέ¬ 
νων. Η χορήγηση εκπαιδευτικής άδειας και οι όροι με 
τους οποίους αυτή γίνεται καθορίζεται με απόφαση του 
Δ.Σ. μετά από σχετική εισήγηση του Διευθυντή και την 
γνώμη των προϊσταμένων. 

20.3.Στην περίπτωση που ο εργαζόμενος υπερβεί αδι¬ 
καιολόγητα την διάρκεια της άδειας που του χορηγήθηκε 
σύμφωνα με της παραπάνω παραγράφους ο εργαζόμε¬ 
νος θεωρείται ότι απουσιάζει αδικαιολόγητα οπότε ισχύ¬ 
ουν οι διατάξεις του παρόντος Οργανισμού. 

Άρθρο 21ο 

ΜΗΤΡΩΟ ΚΑΙ ΣΥΣΤΗΜΑ ΑΞΙΟΛΟΓΗΣΗΣ ΠΡΟΣΩΠΙΚΟΥ 

21.1. Για όλο το προσωπικό τηρείται από το Γραφείο Δι¬ 
οικητικής Μέριμνας μητρώο που περιλαμβάνει όλα τα 
αναγκαία στοιχεία που αφορούν την υπηρεσιακή κατά¬ 
σταση των εργαζομένων όπως: 

α. -Όνομα, επώνυμο, πατρώνυμο, χρονολογία και τό¬ 
πος γέννησης, ημερομηνία γάμου, χρονολογία γέννησης 
των παιδιών, διεύθυνση κατοικίας και τηλέφωνο. 


β. -Την απόφαση πρόσληψης, τα τυπικά προσόντα, την 
ειδικότητα, τις θέσεις στις οποίεςτοποθετήθηκε κατά και¬ 
ρούς, καθώς και τις αποφάσεις οικονομικής προαγωγής 
και τις χορηγηθείσες έκτακτες αποδοχές. 

γ. -Τις κάθε είδους άδειες που χορηγήθηκαν στον ερ¬ 
γαζόμενο καθώς και τις τυχόν επιβληθείσες ηθικές αμοι¬ 
βές και πειθαρχικές ποινές. 

δ. -Το σύνολο των αποδοχών που λαμβάνει ο εργαζόμε¬ 
νος μετά από κάθε οικονομική μεταβολή, 
ε. -Τις ετήσιες εκθέσεις αξιολόγησης. 

21.2. Η αξιολόγηση του προσωπικού γίνεται μία φορά 
το χρόνο με την μέθοδο της βαθμολόγησης κριτηρίων. Τα 
κριτήρια αυτά συνοδεύονται από συντελεστές βαρύτη¬ 
τας οι οποίοι διαφοροποιούνται ανάλογα με την θέση ερ¬ 
γασίας και καθορίζονται με απόφαση του Δ.Σ. μετά από ει¬ 
σήγηση του Διευθυντή. Τα κριτήρια αξιολόγησης είναι: 

α. -Καλή γνώση της εργασίας, 
β. -Προθυμία και πρωτοβουλία, 
γ. -Αποτελεσματικότητα. 
δ. -Συνεργασιμότητα και συλλογικότητα. 
ε. -Συνέπεια και επιμέλεια. 

21.3. Μια φοράτο χρόνο οι προϊστάμενοι υπηρεσιών συ¬ 
ντάσσουν έκθεση αξιολόγησης των εργαζομένων. Οι εκ¬ 
θέσεις αυτές συντάσσονται για όλο το προσωπικό σε 
πρώτο βαθμό από τον αρμόδιο υπεύθυνο του τμήματος 
και σε δεύτερο από τον Διευθυντή της Επιχείρησης. Η έκ¬ 
θεση για την υπηρεσιακή δράση και επίδοση των υπευθύ¬ 
νων των τμημάτων συντάσσεται σε πρώτο βαθμό από τον 
Διευθυντή και σε δεύτερο από τον Πρόεδρο του Δ.Σ. Τέ¬ 
λος η έκθεση για τον Διευθυντή της Επιχείρησης συ ντάσ- 
σεται από τον Π ρόεδρο του Δ.Σ. και υποβάλλεται στο Δ.Σ. 
για έγκριση. Αντίγραφο της έκθεσης για την υπηρεσιακή 
δράση και επίδοση του κάθε εργαζόμενου τίθεται σε γνώ¬ 
ση του, υπογράφει και παράλληλα μπορεί να αναγράψει 
τις απόψεις του σε αυτό. 

Άρθρο 22ο 

ΠΕΙΘΑΡΧΙΚΑ ΠΑΡΑΠΤΩΜΑΤΑ 

22.1. Πειθαρχικό παράπτωμα συνιστά κάθε υπαίτια 
πράξη ή παράλειψη εργαζομένου που αποτελεί παράβα¬ 
ση υπηρεσιακού καθήκοντος ή αντίκειται στην υπηρεσια¬ 
κή τάξη ή είναι επιζήμια στα συμφέροντα της Επιχείρη¬ 
σης. Το υπηρεσιακό καθήκον των εργαζομένων και οι 
υποχρεώσεις που απορρέουν από αυτό προσδιορίζονται 
από: 

α. -Τις διατάξεις τις κείμενης νομοθεσίας, 
β. -Τις διατάξεις του παρόντος Οργανισμού Εσωτερι¬ 
κής Υπηρεσίας. 

γ. -Τις εντολές, εγκυκλίους και οδηγίες της Επιχείρησης 
και των αρμοδίων οργάνων της. 
δ.- Τους κανόνες ασφάλειας στην εκτέλεση εργασίας, 
ε. -Τις τυχόν συμφωνίες μεταξύ Επιχείρησης και εργα¬ 
ζομένων. 

ζ. -Την ατομική σύμβαση εργασίας μεταξύ της Επιχεί¬ 
ρησης και του εργαζόμενου. 

η. -Την φύση της εργασίας κάθε ειδικότητας και θέσεις 
εργασίας. 

θ. -Τους κανόνες της επιστήμης και της τέχνης. 

Η. -Την καλή πίστη και τον κοινωνικό σκοπό που εκτελεί 
η Επιχείρηση. 

Παραπτώματα που δεν προβλέπονται από τον παρόντα 
Οργανισμό κατατάσσονται σε μία από τις πλησιέστερες 
ανάλογες ή παρεμφερείς περιπτώσεις των παράπτωμά- 

των που προβλέπονται στον παρόντα Οργανισμό και στον 
Νόμο. 

22.2. Κάθε πειθαρχικό παράπτωμα τιμωρείται ανάλογα 
με την σοβαρότητα του σύμφωνα με τις διατάξεις αυτού 
του Οργανισμού. 

22.3. Ενδεικτικά πειθαρχικά παραπτώματα είναι: 

α. -Η αναξιοπρεπής και ανάρμοστη συμπεριφορά και 
διαγωγή μέσα στην Επιχείρηση ή έξω από αυτήντόσο απέ¬ 
ναντι στους συναδέλφους όσο και απέναντι σε τρίτους. 

β. -Η αδιαφορία, η αμέλεια, η ατελής εκτέλεση, η αδι¬ 
καιολόγητη αποχή ή και η άρνηση εκτέλεσης της εργα¬ 
σίας που του έχει ανατεθεί. 

γ. -Η φθορά από εγκατάλειψη, η κακή χρήση και η απώ¬ 
λεια αντικειμένων (υλικά-εργαλεία) που αποτελούν περι¬ 
ουσία της Επιχείρησης καθώς και η μη έγκαιρη αναφορά 
της φθοράς ή της απώλειας στους προϊσταμένους. 

δ. -Η αποσιώπηση πειθαρχικών παραπτωμάτων των 
υφισταμένων από τους προϊσταμένους. 

ε. -Η παράλειψη της άσκησης του επιβεβλημένου υπη¬ 
ρεσιακού ελέγχου. 

στ. -Η υπεξαίρεση ή διάκριση των περιουσιακών στοι¬ 
χείων της Επιχείρησης. 

ζ .-Η χρησιμοποίηση υπηρεσιακών πληροφοριών που 
κατέχει ο υπάλληλος για δική του ωφέλεια ή για απώλεια 
προσώπων που συνδέονται με αυτόν. 

η. -Η άμεση ή έμμεση συμμετοχή σε δημοπρασία ανά¬ 
θεσης έργου ή προμηθειών της Επιχείρησης. 

θ. -Η μη τήρηση του ωραρίου εργασίας που έχει ορι- 
σθεί. 

ι. -Η χρησιμοποίηση της ιδιότητας του εργαζόμενου 
στην Επιχείρηση για ίδιο όφελος ή έναντι οποιουδήποτε 
ανταλλάγματος προς όφελος τρίτου κατά παράβαση του 
υπηρεσιακού καθήκοντος, της υποχρέωσης πίστης προς 
την Επιχείρηση των χρηστών και συναλλακτικών ηθών. 

Άρθρο 23ο 

ΠΕΙΘΑΡΧΙΚΕΣ ΚΥΡΩΣΕΙΣ 

23.1. Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. Κάθε πειθαρχικό 
παράπτωμα έχει ως άμεση συνέπεια την επιβολή πειθαρ¬ 
χικής ποινής. Αρμόδια όργανα για την επιβολή πειθαρχι¬ 
κών ποινών είναι ο Διευθυντής, το πρωτοβάθμιο καθώς 
και το δευτεροβάθμιο πειθαρχικό συμβούλιο της Επιχεί¬ 
ρησης. Οι πειθαρχικές ποινές που επιβάλλονται είναι: 

α. -Η προφορική παρατήρηση και η έγγραφη παρατή- 
ρηση. 

β. -Η έγγραφη επίπληξη, 
γ. -Το πρόστιμο, 
δ. -Η προσωρινή παύση, 
ε. -Η οριστική απόλυση. 

23.2. Το πρωτοβάθμιο πειθαρχικό συμβούλιο είναι τρι¬ 
μελές και συγκροτείται από ένα μέλος του Δ.Σ. ως Πρόε¬ 
δρο, από τον Διευθυντή της Επιχείρησης και από τον 
προϊστάμενο της υπηρεσίας που ανήκει ο εργαζόμενος, η 
περίπτωση του οποίου πρόκειται να εξεταστεί. 

Το δευτεροβάθμιο Πειθαρχικό Συμβούλιο είναι πεντα¬ 
μελές και συγκροτείται από δύο μέλη του Δ.Σ. εκ των 
οποίων το ένα προεδρεύει, από τον διευθυντή της Επιχεί¬ 
ρησης, από τον προϊστάμενο της υπηρεσίας που ανήκει ο 
εργαζόμενος, η περίπτωση του οποίου πρόκειται να εξε¬ 
ταστεί και από ένα εκπρόσωπο των εργαζομένων. 

Οι πειθαρχικές παραβάσεις του Διευθυντή τιμωρούνται 
με απόφαση του Δ.Σ. της Επιχείρησης ύστερα από εισή¬ 
γηση του Προέδρου της. 


23.3. Πριν από την επιβολή των ποινών ο Διευθυντής της 
Επιχείρησης οφείλει με έγγραφό του να καλέσει τον ερ¬ 
γαζόμενο που υπέπεσε σε πειθαρχικό παράπτωμα να 
απολογηθεί εγγράφως εντός τριών ημερών. Αν περάσει η 
παραπάνω προθεσμία άπρακτη, τότε κρίνεται αναπολό¬ 
γητος και του επιβάλλεται ποινή. 

Έγγραφο της Επιχείρησης το οποίο απευθύνεται σε 
οποιονδήποτε εργαζόμενο που δεν προσέρχεται ή αρνεί- 
ται να το παραλάβει, θεωρείται ότι του επιδόθηκε νόμιμα 
μόλις περάσουν πέντε ημέρες από την τοιχοκόλληση του 
εγγράφου στον πίνακα ανακοινώσεων της επιχείρησης. Η 
ημέρα της τοιχοκόλλησης πρέπει να βεβαιώνεται από 
πρωτόκολλο τοιχοκόλλησης όπου υπογράφουν τρεις 
μάρτυρες υπάλληλοι της Επιχείρησης. 

23.4. Σε περίπτωση επιβολής ποινής ο εργαζόμενος 
μπορεί μέσα σε προθεσμία τριών ημερών να προσβάλλει 
την απόφαση στο αμέσως ανώτερο πειθαρχικό όργανο. 
Στην απόφαση με την οποία επιβάλλεται στον εργαζόμε¬ 
νο πειθαρχική ποινή προσωρινής παύσης ή οριστικής 
απόλυσης μπορεί να γίνει προσφυγή από τον ενδιαφερό¬ 
μενο στο αρμόδιο διοικητικό δικαστήριο μέσα στην προ¬ 
θεσμία που ορίζει ο Νόμος. Στην περίπτωση αυτή ανα¬ 
στέλλεται η εκτέλεση της ποινής. 

23.5. Το πρόστιμο ως πειθαρχική ποινή μπορεί να φθάσει 
μέχριτο 1/5των μηνιαίων απόδοχώντου εργαζόμενου. 

Η προσωρινή παύση που επιβάλλεται είναι τουλάχιστον 
δεκαπέντε ημερών και μικρότερη των τριών μηνών χωρίς 
να καταβάλλονται αποδοχές. 

Σε περίπτωση συρροής παραπτωμάτων επιβάλλεται η 
ποινή που αντιστοιχεί στο βαρύτερο παράπτωμα. 

Για την επιμέτρηση της ποινής λαμβάνεται υπόψη η βα¬ 
ρύτητα του παραπτώματος, οι περιστάσεις που οδήγη¬ 
σαν σε αυτό, το ύψος της υλικής ή ηθικής βλάβης που 
υπέστη η Επιχείρηση και η τυχόν υποτροπή η συρροή πα¬ 
ραπτωμάτων. 

23.6. Το πειθαρχικό παράπτωμα παραγράφεται σε ένα 
χρόνο από την ημέρα που ο Διευθυντής έλαβε γνώση τό¬ 
σο του αδικήματος όσο και του υπευθύνου. Σε κάθε περί¬ 
πτωση το αδίκημα παραγράφεται μετά από τρία χρόνια 
από την διάπραξή του. Η άσκηση πειθαρχικής δίωξης δια¬ 
κόπτει την παραγραφή ως προς τον φερόμενο υπαίτιο. Η 
παραγραφή προγενέστερου πειθαρχικού παραπτώμα¬ 
τος αναστέλλεται για όσο χρόνο διαρκεί η πειθαρχική δια¬ 
δικασία που κινήθηκε για μεταγενέστερο παράπτωμα που 
διαπράχθηκε με σκοπό την συγκάλυψη του πρώτου. Πει¬ 
θαρχικό παράπτωμα που έχει παραγραφεί και διαπιστώ¬ 
νεται τυχαία κατά την διερεύνηση άλλου παραπτώματος, 
λαμβάνεται υπόψη ως επιβαρυντική περίπτωση στην επι¬ 
μέτρηση της ποινής που τυχόν θα επιβληθεί. 

Η άσκηση ποινικής δίωξης ακόμη και στην περίπτωση 
που απαιτείται έγκληση είναι ανεξάρτητη από την πει¬ 
θαρχική διαδικασία, το Δ.Σ. όμως σε περίπτωση ποινικής 
δίωξης μπορεί να αναστείλει την πειθαρχική διαδικασία 
μέχρι πέρατος της εκρεμοδικίας. 

Πραγματικά που βεβαιώθηκαν κατά την ποινική διαδι¬ 
κασία αξιολογούνται και λαμβάνονται ελεύθερα υπόψη 
από τα πειθαρχικά συμβούλια. 

Μέσα σε ένα χρόνο από την έκδοση αμετάκλητης κατα- 
δικαστικής απόφασης είναι δυνατή η επανάληψη της πει¬ 
θαρχικής διαδικασίας, αν πειθαρχικά είχε κριθεί ότι δεν 
έπρεπε να επιβληθεί ποινή στην δε ποινική διαδικασία βε¬ 
βαιώθηκαν περιστατικά που δεν είχε υπόψη του το πει¬ 
θαρχικό συμβούλιο. 

Μέσα σε ένα χρόνο από την έκδοση αμετάκλητης αθω¬ 
ωτικής απόφασης από το ποινικό δικαστήριο, αν πειθαρ¬ 
χικά είχε επιβληθεί ποινή, είναι δυνατή η επανάληψη της 
πειθαρχικής διαδικασίας, εκτός αν η απαλλαγή οφείλεται 
σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στο φάκελο του εργαζόμενου και λαμβάνονται υπόψη 
στην υπηρεσιακή του εξέλιξη. 

Άρθρο 24ο 

ΜΙΣΘΟΛΟΓΙΚΗ ΚΑΤΑΤΑΞΗ ΚΑΙ ΕΞΕΛΙΞΗ ΠΡΟΣΩΠΙΚΟΥ 

Οι εργαζόμενοι της ΔΕΥΑ αμείβονται με συλλογικές 
συμβάσεις εργασίας της ειδικότητας του ή με ομοιοε- 
παγγελματικές συμβάσεις ή με επιχειρησιακή σύμβαση 
μετά από συμφωνία Διοίκησης και εργαζομένων όπου και 
καθορίζονται τα μισθολογικά κλιμάκια αυτών, ο τρόπος 
αμοιβής του προσωπικού, τα επιδόματα, η μισθολογική 
εξέλιξη,οι διάφορες παροχές,η ηθικές και υλικές αμοιβές 
καθώς και κάθε είδους παροχές που προβλέπονται μέσα 
σε αυτή. Οι εν λόγω αποδοχές δεν πρέπει να υπολείπονται 
σε καμιά περίπτωση των αποδοχών που προκύπτουν από 
οποιαδήποτε άλλη Σ.Σ.Ε. ή επιχειρησιακή σύμβαση ή συλ¬ 
λογική σύμβαση ειδικότητας. 

Οι αποδοχέςτου Γ ενικού Διευθυντή και των Διευθυντών 
υπηρεσιών καθορίζονται και αναπροσαρμόζονται ετη- 
σίως με απόφαση του Δ.Σ. Οι εν λόγω αποδοχές δεν πρέ¬ 
πει να υπολείπονται σε καμιά περίπτωση των αποδοχών 
που προκύπτουν από οποιαδήποτε άλλη Σ.Σ.Ε. ή επιχει¬ 
ρησιακή σύμβαση ή συλλογική σύμβαση ειδικότητας. 

Άρθρο 25ο 
ΗΘΙΚΕΣ ΑΜΟΙΒΕΣ 

Το Δ.Σ. της Επιχείρησης μπορεί με απόφαση του να 
απονέμει στο προσωπικό ηθικές αμοιβές για εξαιρετικές 
πράξεις κατά την εκτέλεση της υπηρεσίας ή για εξαιρε¬ 
τική απόδοση ως εξής: 

α .-Ευαρέσκεια. 

β. -Γραπτός έπαινος που ανακοινώνεται και στο υπόλοι¬ 
πο προσωπικό. 

γ. -Γραπτός έπαινος που ανακοινώνεται στοντοπικότύπο. 

ΑΚΡΟΤΕΛΕΥΤΕΙΑ ΔΙΑΤΑΞΗ 

Από τις διατάξεις των παραπάνω άρθρων προκαλείται 
δαπάνη το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 13 Ιουλίου 2001 
Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 2598 (3) 

Περί τροποποιήσεως και συμπληρώσεως του Κανονι¬ 
σμού Λειτουργίας, του Εκκλησιαστικού Ιδρύματος 
υπό την επωνυμίαν «ΒΡΕΦΟΝΗΠΙΑΚΟΣ ΣΤΑΘΜΟΣ ΙΕ¬ 
ΡΟΥ ΝΑΟΥ ΑΓΙΑΣ ΜΑΡΙΝΗΣ ΗΛΙΟΥΠΟΛΕΩΣ «Η ΑΓΙΑ 
ΜΑΡΙΝΑ» ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τις διατάξεις των άρθρων 29 και 67, του Νόμου 


590/1977 «Περί Καταστατικού Χάρτου της Εκκλησίας της 
Ελλάδος» (Φ.Ε.Κ.ΑΊ46), 

2. Τας διατάξεις των άρθρων 19παραγρ. 1 και20παρα- 
γρ. 2 του υπ’ αριθμ. 1/1969 Κανονισμού «Περί Οργανι¬ 
σμού Διοικήσεως των Εκκλησιαστικών Σωμάτων και Ορ¬ 
γάνων» (Φ.Ε.Κ. Α’ 185). 

3. Την από 5.11.1999 Απόφασιν της Διαρκούς Ιεράς Συ¬ 
νόδου της Εκκλησίας της Ελλάδος «Περί συστάαεως Εκ¬ 
κλησιαστικού Ιδρύματος υπό την επωνυμίαν «ΒΡΕΦΟΝΗ¬ 
ΠΙΑΚΟΣ ΣΤΑΘΜΟΣ ΙΕΡΟΥ ΝΑΟΥ ΑΓΙΑΣ ΜΑΡΙΝΗΣ ΗΛΙΟΥ¬ 
ΠΟΛΕΩΣ «Ή ΑΓΙΑ ΜΑΡΙΝΑ» ΤΗΣ ΙΕΡΑΣ ΑΡΧΙΕΠΙΣΚΟΠΗΣ 
ΑΘΗΝΩΝ» (Φ.Ε.Κ. 2121/τ.Β7 6.12.1999). 

4. Την υπ’ αριθμ. 15/10.7.2001 απόφασιν του Διοικητι¬ 
κού Συμβουλίου του Ιδρύματος. 

5. Την υπ’ αριθμ. 3143/2001/10.7.2001 Απόφασιν - Πρό- 
τασιντου Μακαριωτάτου Αρχιεπισκόπου Αθηνών και Πά- 
σης Ελλάδος Χριστοδούλου. 

6. Την από 23.7.2001 Γνωμάτευσιν της Νομικής Υπηρε¬ 
σίας της Εκκλησίας της Ελλάδος. 

7. Την από 31.7.2001 Απόφασιν Αυτής, αποφασίζει: 

Την τροποποιησιν και συμπλήρωσιν του Κανονισμού 

Λειτουργίας του Εκκλησιαστικού Ιδρύματος υπό την επω¬ 
νυμίαν «ΒΡΕΦΟΝΗΠΙΑΚΟΣ ΣΤΑΘΜΟΣ ΙΕΡΟΥ ΝΑΟΥ 
ΑΠΑΣ ΜΑΡΙΝΗΣ ΗΛΙΟΥΠΟΛΕΩΣ «Η ΑΠΑ ΜΑΡΙΝΑ» ΤΗΣ 
ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ» (Φ.Ε.Κ. 2121/ τ.Β’/ 
6.12.1999) ως κάτωθι: 

Άρθρον 1. 

Το άρθρον 4 του Κανονισμού αντικαθίσταται ως εξής : 

« Άρθρον 4 

Το Ίδρυμα τελεί υπάτην πνευματικήν εποπτείαντης Ιε¬ 
ράς Αρχιεπισκοπής Αθηνών και διοικείται υπό πενταμε¬ 
λούς Διοικητικού Συμβουλίου (Δ.Σ.), αποτελουμένου εκ 
του εκάστοτε Προέδρου του Εκκλησιαστικού Συμβουλί¬ 
ου του Ιερού Ναού Αγίας Μαρίνης Ηλιουπόλεως ή ετέρου 
κληρικού της Ιεράς Αρχιεπισκοπής Αθηνών, οριζομένου 
υπάτου Μακαριωτάτου Αρχιεπισκόπου Αθηνών, ως Προ¬ 
έδρου του Ιδρύματος, εκ δύο (2) μελώντου Εκκλησιαστι¬ 
κού Συμβουλίου του Ιερού Ναού Αγίας Μαρίνης Ηλιουπό¬ 
λεως και εκ δυο (2) ετέρων λαϊκών μελών ανδρών η γυ¬ 
ναικών, οι οποίοι επιλέγονται και διορίζονται υπό του 
Μακαριωτάτου Αρχιεπισκόπου Αθηνών». 

Άρθρον 2. 

Το άρθρον 5 του Κανονισμού αντικαθίσταται ως ακο¬ 
λούθως: 

«.Άρθρον 5 

Ο διορισμός των κατά το άρθρον 4 τον παρόντος Κανο¬ 
νισμού μελών τον Διοικητικού Συμβουλίου γίνεται δι’ απο- 
φάσεως του Μακαριωτάτου Αρχιεπισκόπου Αθηνών. Η 
θητεία των είναι τριετής και παρακολουθεί την εκάστοτε 
θητείαν των μελών των Εκκλησιαστικών Συμβουλίων, δυ- 
ναμένη να ανανεωθεί και το αξίω μά των είναι τιμητικόν και 
άμισθον. Δύναται οποτεδήποτε να αντικαθίστανται τα με- 
λή με ανέκκλητη απόφαση του Μακαριωτάτου». 

Άρθρον 3 

Εις το άρθρον 13 του Κανονισμού προστίθεται παρά¬ 
γραφος 4, έχουσα ως εξής: 

«4. Ο τρόπος προσλήψεως, οι συμβάσεις εργασίας, τα 
προσόντα, τα καθήκοντα, οι ευθύνες του προσωπικού και 
η εν γενεί λειτουργία του Ιδρύματος ρυθμίζονται ως και 
εις τους ετέρους Βρεφονηπιακούς Σταθμούς της Ιεράς 




16896 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρχιεπισκοπής Αθηνών και κατά τας κείμενος διατάξεις 
της εκκλησιαστικής νομοθεσίας». 

Άρθρον 4. 

Η ισχύς της παρούσης, άρχεται από της δημοσιεύσεως 
αυτής εις την Εφημερίδα της Κυβερνήσεως και το Περιο¬ 
δικόν «ΕΚΚΛΗΣΙΑ». 

Άρθρον 5. 

Εκτης δημοσιεύσεως της παρούσης Αποφάσεως προ- 


καλείται δαπάνη εις βάρος του Προϋπολογισμού της Ιε- 
ράς Αρχιεπισκοπής Αθηνών, το ύψος της οποίας δεν δύ- 
ναται να προσδιορισθή». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Ιουλίου 2001 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




